**ZÁPISNICA**

**z 3. zasadnutia VV ObFZ Trebišov**

**vo funkčnom období rokov 2021-2025**

**zo dňa 28.02.2022**

**Miesto konania:** Oblastný futbalový zväz Trebišov

**Prítomní:**

VV – Š. Kavčák, M. Manasil, J. Holub, J. Podracký, P. Prokopovič, K. Pusztai, R. Vass

KR – M. Voroňák, sekretár – J. Dušek

**Ospravedlnení:**

RK – J. Hvozdík

**Program:**

1. Úvod (predseda ObFZ)

2. Kontrola uznesení z predchádzajúceho zasadnutia VV a informácie od sekretára ObFZ k 28.02.2022 (sekretár ObFZ)

3. Informácia o výsledkoch volebnej konferencie SFZ zo dňa 25.02.2022 (predseda ObFZ)

4. Konferencia ObFZ Trebišov – miesto konania, program (sekretár ObFZ)

5. Správa o stave prípravy seminára R a DZ ObFZ (predseda KR)

6. Zimný turnaj mládeže v ŠH (predseda ObFZ)

7. Rôzne

VV schválil **program 3. zasadnutia** VV ObFZ Trebišov.

Za **overovateľov uznesení** boli schválení: Marián Manasil a Ján Holub

VV prerokoval jednotlivé body programu a prijal tieto uznesenia:

**Bod 1)**

Rokovanie 3. zasadnutia VV ObFZ otvoril predseda Štefan Kavčák. Privítal prítomných a podal im krátku správu o činnosti od ostatného zasadnutia VV ObFZ.

**Bod 2)**

Informáciu o kontrole plnenia uznesení podal sekretár.

**V rámci projektu „Pomôžme spolu“ Správna rada Nadácie SFZ vybrala z 5 navrhovaných detí za ObFZ Trebišov 4 „našich“, 2 z nich (1 Z. Hradište, 1 Čierna nad Tisou) bohužiaľ nakoniec neprejavili záujem zúčastniť sa letného futbalového kempu. Na letný kemp v Michalovciach teda boli nahlásení dvaja futbalisti OFK Vojčice.**

**Návrh nového organizačného poriadku ešte nie je hotový, preto sa jeho prerokovanie presúva na ďalšie zasadnutie VV.**

**V dňoch 01.03. a 07.03.2022 sa uskutočnia dva semináre pre trénerov licencií C, B a A v Slovenskom Novom Meste. Školiteľovi (p. Szénay) sa nahlásilo 14 resp. 10 záujemcov o predĺženie licencií. Od 26.04.2022 sa má rozbehnúť školenie trénerov licencie C, prihlasovanie je už možné** cez <https://ticketing.futbalsfz.sk/events>. **Detailné informácie o seminároch a školení trénerov sú zverejnené na stránke** [www.obfztv.sk](http://www.obfztv.sk)**.**

**Na minulom zasadnutí VV bolo dohodnuté, že Futbalová kvapka krvi sa má uskutočniť dňa 25.03.2022 v NsP Trebišov, detaily má na starosti dohodnúť P. Prokopovič.**

**Dňa 17.02.2022 dostali FK mailom informácie o tom, ako zaregistrovať videotechnika, ktorý bude nahrávať zápasy ich družstva dospelých na Sportnet a ako zápasy nahrať. FK v Nižnom Žipove už nahral zápas 7. kola VI. ligy proti OŠK Z. Hradište na Sportnet.**

**Dňa 18.02.2022 som spoločne s M. Manasilom prevzal na VsFZ výstroj od SFZ pre R a DZ ObFZ. Odovzdaná im bude na seminári R a DZ dňa 13.03.2022. Dovtedy je potrebné zariadiť, aby na dresoch bolo logo SFZ.**

**Zmeny termínov a časov stretnutí všetkých kategórií sú už zohľadnené na Sportnete, boli manuálne zmenené v ISSF.**

**Dňa 15.02.2022 boli odoslané zmeny v obsadení jednotlivých odborných komisií ObFZ p. Ferencovi cez ISSF, na Sportnete zatiaľ zmenené nie sú.**

**Boli zistené finančné podmienky Zimného turnaja ObFZ v kategórii dospelých na MsÚ Trebišov (správcom UT Slavoja Trebišov je mesto Trebišov). Finálna verzia bola, že si môžeme UT prenajať za trhovú cenu (zápas za 140 eur), čo sa bohužiaľ nedalo uskutočniť a turnaj nebolo možné zorganizovať.**

**Uznesenie VV 2021/22-050** : VV vzal na vedomie kontrolu uznesení z predchádzajúceho zasadnutia Výkonného výboru ObFZ a informácie od sekretára k 28.02.2022.

Hlasovali 7 členovia VV (7–0–0).

**Bod 3)**

Predseda ObFZ podal informáciu o výsledkoch volebnej konferencie SFZ konanej dňa 25.02.2022. Staronovým predsedom SFZ sa stal J. Kováčik.

**Uznesenie VV 2021/22-051** : VV vzal na vedomie informáciu o výsledkoch volebnej konferencie SFZ konanej dňa 25.02.2022.

Hlasovali 7 členovia VV (7–0–0).

**Bod 4)**

Sekretár predniesol prítomným návrh na miesto a čas konania Konferencie ObFZ Trebišov – kultúrny dom vo Veľatoch dňa 05.03.2022 o 10:00 hod. Program konferencie bude na stránke ObFZ a zaslaný delegátom mailom. Predsedajúcim konferencie bude Marián Manasil.

**Uznesenie VV 2021/22-052** : VV schválil návrh programu Konferencie ObFZ Trebišov a miesto a čas konania Kultúrny dom vo Veľatoch dňa 05.03.2022 o 10:00 hod.

Hlasovali 7 členovia VV (7–0–0).

**Bod 5)**

Program seminára R a DZ ObFZ zaslal predseda KR mailom. Prednášku bude mať lektor vzdelávania ObFZ P. Koščo. V lete pred začiatkom nového SR by sa na pravidlovú časť seminára mohli dostaviť aj zástupcovia FK ObFZ (tréner, vedúci, kapitán). K. Pusztai navrhol, že v prípade potreby zabezpečí na modelové situácie pre R na seminár 12-15 hráčov. R. Vass mal návrh, aby seminár bol 2-dňový.

**Uznesenie VV 2021/22-053** :

VV vzal na vedomie správu KR o stave pripravenosti na seminár R a DZ ObFZ.

Hlasovali 7 členovia VV (7–0–0).

**Bod 6)**

Plán na uskutočnenie zimného turnaja v športovej hale v Trebišove bol bohužiaľ zrušený. Bol poskytnutý termín 13.03. (nedeľa), čo niektorým funkcionárom nevyhovovalo z dôvodu kolízie majstrovských resp. prípravných zápasov dospelých. Rovnako bolo potrebné zabezpečiť účasť jedného družstva Slavoja, čo sťažovalo realizáciu. Z tohto dôvodu boli dohodnuté športové haly v Sečovciach a Kráľovskom Chlmci. Termíny turnajov (4 soboty) sú nasledovné:

12.03.2022 – U15 – Kráľovský Chlmec

19.03.2022 – U15 – Sečovce

26.03.2022 – U11 – Kráľovský Chlmec

02.04.2022 – U11 – Sečovce

Organizačné pokyny budú FK zaslané mailom. FK majú mailom nahlásiť počet zúčastnených detí v danej kategórii na turnaji.

**Uznesenie VV 2021/22-054** :

VV schválil uskutočnenie turnajov U15 a U11 v športovej hale v Kráľovskom Chlmci v termínoch 12.03. a 26.03.2022 a v Sečovciach v dňoch 19.03. a 02.04.2022.

Hlasovali 7 členovia VV (7–0–0).

**Bod 7)**

Uskutočnenie Futbalovej kvapky krvi dňa 25.03.2022 finančne a materiálne podporia členovia VV J. Podracký a P. Prokopovič.

Prebehla komunikácia predsedu ObFZ s p. Berdisovou zo SFZ, má zaslať materiály ohľadom budovy SFZ v Trebišove mailom.

Registračný a prestupový poriadok (RaPP) – pripomienkovať ho za FK ObFZ.

Najbližšie zasadnutie VV ObFZ sa uskutoční **v pondelok 28.03.2022 o 17:00 hod**. na ObFZ Trebišov.

V Trebišove, 28.02.2022 Štefan Kavčák, v.r.

predseda ObFZ Trebišov

**Overovatelia uznesení:**

Marián Manasil ............................

Ján Holub ............................

Zapísal sekretár ObFZ Trebišov Ing. Július Dušek